Source: https://www.zakonypreludi.sk/zz/1955-13
Timestamp: 2019-03-21 08:07:29+00:00

Document:
13/1955 Zb. Rozpočtový zákon na rok 1955 | Aktuálne znenie
13/1955 Zb.
Zákon č. 13/1955 Zb.Rozpočtový zákon na rok 1955
Čiastka 7/1955
Platnosť od 08.04.1955 do31.12.1955
Účinnosť od 01.01.1955 do31.12.1955
§ 1 - Ciele štátneho rozpočtu
§ 2 - Určenie výšky štátneho rozpočtu
§ 3 - Hospodárenie podľa štátneho rozpočtu
§ 4 - Zodpovednosť za hospodárenie
§ 5 - Časové použitie rozpočtových prostriedkov
§ 6 - Zisťovanie rozpočtových dôsledkov zákonných a iných opatrení
§ 7 - Zaťažovanie štátnych rozpočtov budúcich rokov
§ 8 - Neprípustnosť započítania pohľadávok voči štátu
§ 9 - Dočasné vedenie štátneho hospodárenia v roku 1956
Aktuálne znenie 01.01.1955 - 31.12.1955
Rozpočtový zákon na rok 1955
z 23. marca 1955
Ciele štátneho rozpočtu
Finančné prostriedky, ktoré sú určené štátnym rozpočtom ako základným finančným plánom štátu a ktorých zdrojom je predovšetkým socialistická výroba a budovateľské úsilie pracujúceho ľudu, slúžia na ďalší rozvoj výroby, na zabezpečenie a na trvalé zvyšovanie hmotnej a kultúrnej úrovne pracujúceho ľudu a na podporu úsilia o zachovanie mieru. Musia sa preto používať tak, aby sa splnili všetky úlohy štátneho plánu rozvoja národného hospodárstva, najmä úlohy v základných odvetviach, v uhoľnej, energetickej a rudnej základni, a aby sa zvyšovala poľnohospodárska výroba; tým sa zabezpečí uspokojovanie zvyšujúcich sa potrieb pracujúcich.
(1) Celkové príjmy štátneho rozpočtu sa určujú sumou 86.209,424.000 Kčs, celkové výdavky sumou 86.039,452.000 Kčs, takže vyplýva zvyšok 169,972.000 Kčs.
(2) V štátnom rozpočte sú obsiahnuté rozpočty národných výborov, ktorých príjmy a výdavky sú 15.523,742.000 Kčs; okrem toho je zvyšok rozpočtových prostriedkov národných výborov prechádzajúcich do roku 1956 v sume 441,800.000 Kčs.
(3) Vláda určuje na vyrovnanie rozpočtov národných výborov percentové podiely na štátnych príjmoch.
Hospodárenie podľa štátneho rozpočtu
(1) Výdavky (investičné a neinvestičné) môžu sa uskutočňovať len do výšky súm určených v štátnom rozpočte.
(2) Vláda môže povoliť uskutočnenie nevyhnutného výdavku, nekrytého v štátnom rozpočte, ak je jeho úhrada zabezpečená vyššími príjmami alebo odsunutím iného, menej naliehavého výdavku.
Vláda a každý jej člen, vedúci ostatných ústredných úradov a rady krajských národných výborov sú zodpovední za to, že v odbore ich pôsobnosti budú pri hospodárení všetky plánované úlohy splnené hospodárne, že sa zistia a využijú rezervy, ktoré vznikajú v rozvíjajúcom sa hospodárstve, že príjmové sumy štátneho rozpočtu budú prinajmenej dosiahnuté a výdavkové sumy nebudú
- s výnimkou prípadov prípustných podľa tohto zákona
- prekročené.
(1) Rozpočtové prostriedky sa môžu použiť len do konca roku 1955, a to len na úhradu výdavkov zročných do konca tohto roku.
(2) Úhrada výdavkov, ktoré majú a podľa ustanovení tohto zákona môžu zaťažovať rozpočtové prostriedky na rok 1955, nesmie sa odsunúť na ťarchu rozpočtových prostriedkov budúceho roku.
(3) Poukazovať peniaze na úhradu záväzkov, ktoré vzniknú po 31. decembri 1955, alebo tvoriť akýmkoľvek iným spôsobom rezervy z úspor na rozpočtových prostriedkoch je neprípustné.
Zisťovanie rozpočtových dôsledkov zákonných a iných opatrení
Pri návrhoch zákonov, zákonných opatrení predsedníctva Národného zhromaždenia, zákonov Slovenskej národnej rady, vládnych nariadení, vládnych uznesení, uznesení Zboru povereníkov, nariadení Sboru povereníkov, nariadení ministrov, nariadení povereníkov, vyhlášok a pri všetkých opatreniach ústredných úradov, ako aj návrhoch uznesení krajských národných výborov a ich rád musia sa s najväčšou zodpovednosťou zvážiť aj ich dôsledky hospodárske a finančné. Dôsledky týchto opatrení pre výdavky alebo príjmy štátneho rozpočtu treba vyčísliť a výpočet pripojiť k návrhu opatrenia. Pri každom navrhovanom opatrení sa musí skúmať, či jeho povaha pripúšťa zavedenie nových príjmov a v každom prípade musia sa tieto nové príjmy vždy navrhnúť.
Zaťažovanie štátnych rozpočtov budúcich rokov
(1) Na všetky opatrenia, ktoré časove presahujú schválený štátny rozpočet a svojimi dôsledkami zaťažujú alebo by mohli zaťažovať štátne rozpočty v budúcich rokoch, ako sú rozširovanie úradov a orgánov štátnej správy, zriaďovanie, poprípade rozširovanie iných zariadení, uzavieranie nových nájomných zmlúv, vydávanie nových periodických tlačív a dlhodobé objednávky, je potrebný predchádzajúci súhlas orgánu uvedeného v odseku 2, pokiaľ by takými opatreniami bol spôsobený nový alebo vyšší výdavok pre štátnu pokladnicu.
(2) Na také opatrenia môže dať súhlas ústredný úrad, alebo ich môže urobiť v odbore vlastnej pôsobnosti, ak nie je na to potrebný podľa iných predpisov súhlas Štátnej systematizačnej komisie a ak očakávaný náklad neprestúpi v jednotlivom prípade sumu 50.000 Kčs ročne a v úhrne všetkých prípadov sumu 800.000 Kčs ročne. V ostatných prípadoch je potrebný súhlas Ministerstva financií a, ak ide o zaťaženie prevyšujúce v jednotlivom prípade sumu 50 mil. Kčs, súhlas vlády.
Neprípustnosť započítania pohľadávok voči štátu
Dočasné vedenie štátneho hospodárenia v roku 1956
Vláda urobí vhodné opatrenia pre štátne hospodárenie v čase od 1. januára 1956 do vyhlásenia rozpočtového zákona na rok 1956, ak nebude rozpočtový zákon na uvedený rok vyhlásený pred 1. januárom 1956.
(1) Vláda sa splnomocňuje, aby do štátneho rozpočtu premietla úpravy štátneho plánu rozvoja národného hospodárstva.
(2) Minister financií vydá podrobnejšie smernice pre hospodárenie podľa štátneho rozpočtu a jeho kontrolu, a to najmä pokiaľ ide o používanie rozpočtových prostriedkov, úhradu výdavkov na nové úlohy ukladané národným výborom, viazanie rozpočtových prostriedkov určených na úhradu úloh, ktoré odpadli, a o postup pri obstaraní úhrady výdavkov na úlohy, ktoré nie sú plne rozpočtove zabezpečené. Pritom môže minister financií povoliť odchýlku od ustanovenia § 5 ods. 1.
Tento zákon nadobúda účinnosť 1. januárom 1955; vykonajú ho minister financií a ostatní členovia vlády.
1. príloha zákona č. 13/1955 Zb.
Celkový prehľad príjmov a výdavkov štátneho rozpočtu na rok 1955
Príjmy Kčs (v tisícoch) Výdavky Kčs (v tisícoch)
Príjmy od socialistického sektora 73.127,771
Hospodárstvo 43.864,871
Dane, dávky a poplatky od obyvateľstva 10.255,928 Kultúrne a sociálne opatrenia 28.276,049
Ostatné príjmy 2.825,725 Obrana a bezpečnosť 10.429,645
Správa 3.468,887
Úhrn 86.209,424 Úhrn 86.039,452
Zvyšok . . . . . . . . . . . . . . . 169,972.000 Kčs.
Príjmy od podnikov miestneho hospodárstva 929,773
Hospodárstvo 2.179,914
Miestne dane a poplatky 1.517,928 Kultúrne a sociálne opatrenia 11.662,196
Ostatné príjmy 549,307 Správa 1.681,632
Podiely na štátnych príjmov 12.526,734
Úhrn 15.523,742 Úhrn 15.523,742
2. príloha zákona č. 13/1955 Zb.
Prehľad príjmov a výdavkov jednotlivých krajov
Kraj Príjmy Výdavky
vlastné podiel na štátnych príjmoch
ÚNV Praha 407,022 1.038,636 1.445,658
Pražský 251,573 885,592 1.137,165
Českobudějovický 124,903 511,442 636,345
Plzenský 117,156 547,180 664,336
Karlovarský 103,960 427,575 531,535
Ústecký 170,375 728,177 898,552
Liberecký 142,678 516,392 659,070
Hradecký 134,440 483,583 618,023
Pardubický 93,269 442,766 536,035
Jihlavský 89,375 435,299 524,674
Brnenský 237,781 825,117 1.062,898
Olomoucký 138,986 591,122 730,108
Gottwaldovský 123,715 526,269 649,984
Ostravský 223,894 938,424 1.162,318
České kraje 2.359,127 8.897,574 11.256,701
ÚNV Bratislava 85,934 326,479 412,413
Bratislavský 109,231 558,127 667,358
Nitriansky 102,348 583,554 685,902
Banskobystrický 85,228 504,634 589,862
Žilinský 95,172 523,841 619,013
Košický 91,861 560,855 652,716
Prešovský 65,129 544,521 609,650
Vysoké Tatry 2,978 27,149 30,127
Slovenské kraje 637,881 3.629,160 4.267,041
Úhrnom: 2.997,008 12.526,734 15.523,742

References: § 1

§ 2

§ 3

§ 4

§ 5

§ 6

§ 7

§ 8

§ 9
 § 5